Asam ribonukleat

Asam ribonukleat (; kaancengang dados RNA) inggih punika molekul polimerik sané mabuat pisan ring katahan pawigunan biologis, becik antuk ngamargiang pawigunan punika (RNA non-penyandi) utawi antuk ngwentuk mal ring produksi protéin (RNA duta). RNA miwah asam deoksiribonukleat (DNA) inggih punika asam nukleat. Asam nukleat pinaka silih tunggil saking petang makromolekul utama sané mabuat pisan ring makasami wentuk kahuripan sané kauningin. RNA kaakit pinaka ranté nukleotida. Organisme sélulér ngawigunayang RNA duta (mRNA) anggén ngranjingang informasi génetik (ngawigunayang basa nukleotida saking guanin, urasil, adenin, miwah sitosin, sané kacihnayang antuk aksara G, U, A, miwah sintésis langsung saking C.) Akéh virus sané nyiriang informasi génetiknyané nganggén génom RNA.